Prieš priimant sprendimą dėl saulės elektrinės įsirengimo Jums reikėtų įvertinti 3 pagrindinius aspektus, kurie įtakoja saulės elektrinės veikimo efektyvumą, t.y. ar ji generuos siekiamą kiekį elektros energijos: Stogo nuolydžio kryptis. Saulės elektrinė gaus daugiausiai saulės, jei Jūsų namo stogas atsuktas į pietus. Saulės elektrinė, nukreipta 30° į vakarus arba rytus, taip pat veikia efektyviai. Stogo nuolydžio kampas. Geriausias stogo nuolydis efektyviausiam saulės elektrinės veikimui yra nuo 30 iki 35°. Krentantis šėšėlis. Saulės elektrinės įrengtos medžių ar kamino pavėsyje generuos mažiau elektros energijos. Tobulos sąlygos saulės elektrinei – 30-35° stogo nuolydžio kampas, nukreiptas į pietus, be krentančių šėšėlių. Tačiau išsaugoti saulės elektrinės efektyvumą galima modulius sumontavus kitu kampu ir kryptimi. Kiekvienas objektas turi būti įvertintas individualiai prieš montuojant saulės elektrinę.